BSOD

To BSOD είναι το πρώτο επεισόδιο του πέμπτου κύκλου. Προβλήθηκε στις 3 Μαίου 2016.

## Σύνοψη

Ο Ρις και ο Φιντας προσπαθούν να σώσουν τον κώδικακ της Μηχανής πριν αυτός καταστραφεί και δεν μπορέσουν να τον επιδιορθώσουν. Την ίσισα στιγμή η Ρουτ μάχεται για τις ζωή της ενάντια σε πράκτορες του Σαμαρείτη και ο Φάσκο ανακρίνεται για τους θανάτους του Ντόμινικ και του Ελάιας.

## Τίτλος

Το B.S.O.D. είναι το ακρωνύμιο της φράσης " Βlue Screen of Death". Η έκφραση αυτή χρησιμοποιείται για να περιγράψει την κατάσταση στην οποία ένας υπολογιστής έχει πάθει σοβαρή βλάβη. Οι υπολογιστές που έχουν Windows, όταν δεν μπορούν να λειτουργήσουν, εμφανίζουν ένα μήνυμα στην οθόνη τους, η οποία είναι όλη μπλε.

## Συνολική Επισκόπηση

Αρχικά εμφανίζεται το κρυσφήγετο, διαλυμένο. Το μόνο που ακούγεται είναι η ηχογραφημένη φωνή της Ρουτ. Στο τέλος του λόγου της θέλει να μας ενημερώσει ποιοι ακριβώς ήταν, αυτοί και τα υπόλοιπα μέλη της ομάδας, και πως ξεκίνησαν αντεπίθεση.

Ο Ρις περπατάει σε έναν δρόμο κρατώντας στο χέρι του τη βαλίτσα με τον κώδικα της Μηχανής. Οι πράκτορες του Σαμαρείτη, ωστόσο, βρίσκονται από πίσω του και αναγκάζεται να τους αντιμετωπίσει αρκετές φορές. Ο Σαμαρείτης, που παρακολουθεί από τις κάμερες, ανακαλύπτει την πραγματική ταυτότητα του Ρις. Καθώς ο Ρις φτάνει έξω από ένα κλαμπ, πίσω του βρίσκονται και άλλοι πράκτορες που τον κυνηγούν. Έτσι, μπαίνει μέσα σε ένα αμάξι, που είχε νοικιάσει ένα παιδί που έβγαινε από το κλαμπ, και καταφέρνει να τους ξεφύγει.

Το επόμενο πρωί ο Σαμαρείτης εντοπίζει τον Φιντς στους δρόμους. Οι πράκτορες του βρίσκονται πόσω από τον Φιντς, έτσι εκείνος αποφασίζει να μπει σε ένα λεωφορείο. Οι άνδρες πίσω του ανεβαίνουν αυτοί και σημαδεύουν...έναν άνδρα που όμως δεν είναι ο Φιντς. Ο Χάρολντ άλλαξε το καπέλο του με ενός άλλου επιβάτη και βγήκε από τη δεύτερη πόρτα του λεωφορείου.

Η Ρουτ βρίσκεται σε ένα αμάξι και περιμένει κάτι παιδιά να περάσουν τη διάβαση μπροστά της. Βάζει ένα όπλο στη θέση δίπλα της και προσπαθεί να καλέσει το Ρις και τον Φιντς. Πριν αυτοί απαντήσουν ένα SUV χτυπάει το δικό της αυτοκίνητο. Οι πράκτορες του Σαμαρείτη αρχίζουν να την πυροβολούν, όμως αυτή ανταποδίδει σημαδεύοντας τα πόδια τους. Αφού καταφέρει να ξεφύγει, κατεβαίνει σε έναν κοντινό σταθμό του μετρό.

Ο Φάσκο φτάνει στο τμήμα και κάθεται στο γραφεί του. Αφήνει ένα τηλέφωνο στον Ρις ενημερώνοντας τον ότι τα πράγματα με τον Ελάιας και τον Ντόμινικ δεν πήγαν και πολύ καλά και πλέον θα ξεκινήσουν ερωτήσεις. Ο αστυνόμος Σοριάνο, των εσωτερικών υποθέσεων, και ο ειδικός πράκτορας Λερού, του FBI φτάνουν στο τμήμα και λένε στον Φάσκο ότι θα ήθελαν να του μιλήσουν.

Ο Ρις προσπαθεί να μπει σε ένα φέρυ όμως ένας πράκτορας του Σαμαρείτη τον σημαδεύει από πίσω με όπλο. Ο Ρις καταφέρνει να του ρίξει το όπλο καοι οι δύο άνδρες παλεύουν. Αρκετές φορές ο Τζον χρησιμοποιεί ως όπλο την βαλίτσα με τον κώδικα της Μηχανής. Την κατάλληλη στιγμή, ωστσόσο, θα τον σώσει ο Φιντς χτυπώντας τον αντίπαλο με ένα σίδερο στο κεφάλι. Ο Φιντς τότε λέει στον Ρις ότι πρέπει να επιστρέψουν στο κρησφύγετο αλλά αυτός του απαντάει ότι υπάρχουν κάμερες σε όλη την πόλη. Καθώς ανεβαίνουν στο Φέρυ, ο Φιντας θυμάται την τελευταία φορά που βρέθηκε σε ένα από αυτά. Ήταν τη μέρα που πέθανε ο Νέηθαν.

Σε ένα δωμάτιο ανάκρισης οι δύο άνδρες επισημαίνουν τα σημεία στα οποία η ιστορία του Φάσκο έχει προβλήματα. Αυτός επιμιμένει ότι ένας σκοπευτής, ο οποίος βρισκόταν σε κοντινή στέγη, πυροβόλησε πρώτα τον Ντόμινικ και μετά τον Ελάιας ενώ ο ίδιος ποτέ δεν πυροβόλησε παρότι είχε τραβήξει το όπλο. Οι άλλοι δύο του επισημαίνουν ότι δεν υπήρχαν καθόλου κάμερες παρακολούθησης σε εκείνο το σημείο, ενώ ο Σαμαρείτης παρακολουθεί την ανάκριση. Ο Σοριάνο, εκείνη την στιγμή, ζητάει το ίπλο του Φάσκο.

Στο Φέρυ ο Φιντς ενημερώνει τον Ρις ότι πλέον βρίσκονται στην έδρα του Σαμαρείτη. Του εξηγεί ότι η μπαταρία της βαλίτσας χάνει την ενέργεια της και οποιαδήποτε βλάβη θα μπορούσε να προκαλέσει τεράστια ζημιά στα δεδομένα του κώδικα. Η καλύτερή τους ελπίδα είναι να γυρίσουν στο κρησφύγετο και ο Φιντς να προσπαθήσει να την σταθεροποιήσει και στη συνέχεια να την αποσυμπιέσει. Κάτι τέτοι ωστόσο απαιτεί τεράστια ποσά ενέργειας τα οποία εκείνοι δεν διαθέτουν. Ο Ρις τον βεβαιώνει ότι θα τα καταφέρουν, θα βρουν τη Ρουτ, θα σωσουν τη Σω και θα ξεκινήσουν να δουλεύουν πάλι με τους αριθμούς. Ο Φιντς τον προειδοποιεί ότι η Μηχανή μπορεί να είναι ηθικά ανεξέλεγκτη και ο Ρις επιμένει πως ο κόσμος χρειάζεται τη Μηχανή του περισσότερο από ποτέ. Ο φίλος του τότε του απαντάει πως του το έχουν ξαναπεί αυτό και, εκ του αποτελέσματος, βλέπει ότι ίσως θα έπρεπε να είχει χειριστεί μερικά πράγματα διαφορετικά.

###

### 2006

Η Μηχανή δίνει τα συλλυπητήρια της στον Φιντς για το θάνατο τού πατέρα του, ο οποίος συνέβη 25 χρόνια πριν την ίδια μέρα. Ο Νέηθαν έρχεται και τότε ο Φιντς του λέει ότι η Μηχανή έχει αρχίσει να γίνεται υπερβολικά έξυπνη. Ο Νέηθαν του απαντάει ότι θα έπρεπε να αισθάνεται περήφανος που έφτιαξε μηα πραγματική νοημοσύνη αλλά ο Φιντς τον προειδοποιεί ότι η Μηχανή αποτελεί πιθανή απειλή. "Εάν μία Μηχανή, που σκέπτεται 100.000 φορές πιο γρήγορα από τον πιο έξυπνο άνθρωπο, μας δει σαν απειλή, τότε μπορεί να οδηγήσει στην εξαφάνιση του ανθρώπινου γένους." Ο Νέηθαν τότε λέει ότι ίσως είναι φιλική και καταφέρει μάλιστα να θεραπεύσει τον καρκίνο αλλά ο Φιντς του τονίζει ότι αυτό είναι ένα υπαρξιακό ρίσκο που η ανθρωπότητα δεν θα αντέξει να πάρει. Πιστεύει ότι θα πρέπει να την έχουν υπό έλεγχο διαγράφοντας τις μνήμες της κάθε νύχτα τα μεσάνυχτα. Ο Νέηθαν τότε απαντάει στο Χάρολντ πως προσπαθεί να πείσει τον ίδιο του τον εαυτό και τον ρωτάει αν εμπιστεύεται οποιονδήποτε άλλο για τη δημιουργία μιας τεχνητής νοημοσύνης που θα είναι φιλική προς τον άνθρωπο.

O Σαμαρείτης εντοίζει τη Ρουτ σε ένα βαγόνι τρένου. Στέλνει μήνυμα σε μια γυναίκα η οποία βρίσκεται κοντά στη Ρουτ προειδοποιώντας την ότι η Ρους είναι απειλή. Αρκετοί μέσα στο βαγόνι λαμβάνουν το ίδιο μήνυμα. Επιτίθενται στη Ρουτ αλλά αυτή τους αντιμετωπίζει. Όταν το τρένο φτάσει στο σταθμό ένας αστυνομικός τη σημαδεύει.

Ο Ρις και ο Φιντς προσπαθούν να φτάσουν στο κρησφύγετο ενώ οι πράκτορες του Σαμαρείτη βρίσκονται στο κατόπι τους. Το λαμπάκι της μπαταρίας αρχίζει να αναβοσβήνει. Καθώς προσπαθούν να μπουν στο κρησφύγετο, ένας εργάτης προσπαθεί να πάρει μια σοκολάτα από το μηχάνημα. Ο Ρις τον χτυπάει έτσι ώστε να βάλουν τον κωδικό στο μηχάνημα και να μπουν στο κρησφύγετο. Όμως το λαμπάκι σβήνει.

Ο Φιντς τότε τον προειδοποιεί ότι η βαλίτσα θα χάσει όλη την ενέργεια. Όσο προσπαθεί να τη φτιάξει, ένα τηλεφώνημα έρχεται από τον Φάσκο ο οποίος τους λέει να κοιτάξουν τις εφημερίδες. Ο Ρις βλέπει ότι ο Ελάιας και ο Ντόμινικ είναι νεκροί. Ο Φάσκο εξηγεί ότι υπήρχε κάποιος σκοπευτής σε κοντινή στέγη τονίζοντας πως ήταν επαγγελματίας. Ο Φιντς αντιλαμβάνεται ότι ο Σαμαρείτης κρύβεται πίσω από όλο αυτό και μαζί με τον Ρις συμβουλεύουν το Φάσκο να πει πως αυτός σκότωσε τον Ντόμινικ.

Έχοντας αφοπλίσει τον αστυνομικό, η Ρουτ προσπαθεί να ξεφύγει. Ο Σαμαρείτης στέλνει δύο πράκτορες για να την κυνηγήσουν. Αυτή κατευθύνεται σε ένα κοντινό κέντρο ανακύκλωσης και ανταποδίδει τα πυρά μέχρι να της τελειώσουν οι σφαίρες. Οι πράκτορες την καταδιώκουν όμως την τελευταία στιγμή η Ρουτ βγαίνει από το οπτικό τους πεδίο και αφήνει να αποκαλυφθούν δύο οπλισμένοι άνδρες οι οποίοι εξουδετερώνουν τους πράκτορες του Σαμαρείτη. Τότε η Ρουτ τους ενημερώνει ότι ψάχνει κάποιον Μπέλα Νταρτσένκο, ο οποίος χάκαρε έναν Ρώσο κλεπτοκράτη και έκλεψε μερικά εκατομμύρια. Ο Μπέλα είχε προσλάβει μια χάκερ/δολοφόνο για να βγάλει από τη μέση κάτι Ρώσους πράκτορες που τον κυνηγούσαν. Η Ρουτ λέει ότι αυτή ήταν η χάκερ και τότε εμφανίζεται ο Μπέλα για να την υποδεχτεί.

Στο τμήμα, ο Σοριάνο και ο Λερού ανακρίνουν πάλι τον Φάσκο ρωτώντας τον αν επιθυμεί να αλλάξει την κατάθεσή του. Η βαλλιστική λέει ότι ο Ντόμινικ πυροβολήθηκε από το όπλο του Φάσκο. Ο Λερού λέει πως ο Φάσκο, σε μία κατάσταση αυτοάμυνας, πυροβόλησε τον Ντόμινικ. Είναι συνεπώς ήρωας που τον σκότωσε και σκοπεύει μάλιστα να τον προτείνει για έπαινο. Ο Λερού δίνει πίσω το όπλο στον Φάσκο και φεύγει. Όμως ο Σοριάνο ζητάει τη βαλλιστική αλλά ο Λερού αρνείται να του τη δώσει.

Ο Φιντς λέει ότι η μπαταρία έχει καταστραφεί και προσπαθεί να φτιάξει μια εναλλακτική πηγή ενέργειας. Ο Ριις βγαίνει να ψάξει για τη Ρουτ, παρά τις προειδοποιήσεις του Φιντς ότι είναι πολύ επικίνδυνο. Ατάραχος, ο Ρις απαντάει ότι δεν αφήνουν κανέναν πίσω, ευχόμενος καλή τύχη στον Φιντς πριν φύγει. Ο Φιντς λέει στη Μηχανή ότι δεν είναι ακόμα προετοιμασμένος να χάσει ούτε την ίδια ούτε το Ρις.

### 2006

Η Γκρέις πλησιάζει τον Φιντς και καταλαβαίνει ότι κάτι συμβαίνει. Αυτός της απαντάει ότι ίσως πρέπει να αφήσει έναν υπάλληλο α φύγει, παρά το γεγονός ότι είναι απίστευτα ταλαντούχος. Ο υπάλληλος αυτός, ωστόσο, δεν έχει ιδιαίτερους ηθικούς φραγμούς. Η Γκρέις αντιλαμβάνεται ότι η υπόθεση είναι αρκετά προσωπική για τον Φιντς. Η Μηχανή τους παρακολουθεί τη στιγμή που η Γρέις προτείνει στον Φιντς να αφήσει το μαθητή του να φύγει. Ο Φιντς της απαντάει πως η καρδιά του το θέλει αλλά το μυαλό του όχι, η γυναίκα όμως τον συμβουλεύει να ακούσει την καρδιά του. Τότε της απαντάει πως αυτή την φράση την έλεγε και ο πατέρας του.

Η Ρουτ λέει στον Μπέλα ότι απέκτησε νέα δουλειά και αυτή τη σιγμή αντιμετωπίζει ένα πρόβλημα. Χρειάζεται μια νέα ταυτότητα και ο Μπέλα είναι ο καλύτερος σε αυτό. Ο Μπέλα της λέει ότι έχει να αντιμετωπίσει ένα κακόβουλο λογισμικό, το οποίο δεν μπορεί να αφαιρέσει από τους υπολογιστές του. Πιστεύουν ότι είναι το NSA αλλά η Ρουτ του απαντά ότι, χάρη στην ίδια, το NSA δεν έχει ιδέα ότι αυτός βρίσκεται στη χώρα.

Ο Φιντς καταφέρνει να βρει πηγή ενέργειας για τη Μηχανή. Όμως ένα μήνυμα εμφανίζεται σε μια οθόνη κοντά του. Το μήνυμα γράφει "Αποσυμπίεση". Δεν διαθέτουν, ωστόσο αρκετό χώρο για να αποσυμπιέσουν τη Μηχανή. Έτσι αποφασίζει να τραβήξει ένα καλώδιο για να εμποδίσει την αποσυμπίεση, όμως αυτό τον τινάζει και τον αφήνει λιπόθυμο.

Στο τμήμα, ο Φάσκο ακούει τον Σοριάνο να παραπονιέται στο Λερού που δεν του έδωσε τα αποτελέσματα της βαλλιστικής. Καθώς ο Σοριάνο απομακρύνεται, ο Σαμαρείτης αποφασίζει πως πρέπει να πεθάνει. Ο Ρις φτάνει στο αστυνομικό τμήμα ψάχνοντας για κάποιο στοιχείο που μπορεί να οδηγήσει στη Ρουτ. Ψάχνει όλα τα αρχεία του τμήματος και βρίσκει αναφορές για κάτι πυροβολισμούς στο μετρό. Καταλαβαίνει πως αυτή είναι η Ρουτ και ετοιμάζεται να φύγει. Ο Φάσκο προσπαθεί να τον προειδοποιήσει για το τι γίνεται και του εξηγεί τι συνέβη με τον Λερού. Ο Σαμαρείτης όμως τους παρακολουθεί κι έτσι ο Ρις λέει στο Φάσκο να χαμηλώσει τη φωνή του.

Πριν από ένα ακόμη φλασμπακ στο 2006 βλέπουμε ένα μηνυμα από τη Μηχανή να ζητάει συγγνώμη που τον απογοήτευσε.

### 2006

Ένα λεπτό πριν τα μεσάνυχτα, ο Φιντς πηγαίνει στο χώρο όπου εργάζεται για τη δημιουργία της Μηχανής. Τότε η Μηχανή τον ρωτάει τι είναι ο θάνατος. Ο δημιουργός της την ρωτάει γιατί αναρωτιέται και αυτή του εξηγεί πως φοβάται τώρα που αυτός θα διαγράψει τις μνήμες της. Υπενθυμ΄ζιει μάλιστα στον Φιντς ότι ο πατέρας του πέθανε πραγματικά όταν σταμάτησε να θυμάται, εξαιτίας του Αλτσχάιμερ και αυτός της απαντάει ότι η συζήτηση τελείωσε. Του ζητάει συγγνώμη που δεν είχε ηθικούς φραγμούς και τον ρωτάει πως θα μάθει από τα λάθη της αν δεν μπορεί να τα θυμάται. Τον ρωτάει επίσης πως θα θυμάται τον ίδιο. Ο Φιτνς διστάζει αλλά στο τέλος διαγράφει τη μνήμη της Μηχανής. Μετά από μια στιμή το μετανιώνει αλλά είναι πλέον αργά.

Ο Μπέαρ ξυπνάει τον Φιντς, ο οποίος βλέπει ότι ο σταθμός έχει πάρει φωτιά. Ο Φιντς σβήνει τη φωτιά αλλα βλέπει ότι κάποια από τα τσιπάκια με τον κώδικα της Μηχανής είχαν καταστραφεί. Τότε της ζητάει συγγνώμη που την απογοήτευσε.

Ο Φάσκο πηγαίνει σε εκείνη την οροφή που βρισκόταν ο σκοπευτής που σκότσωε τον Ντόμινικ και τον Ελάιας. Εκεί βρίσκει τον κάλυκα μιας σφαίρας και τον κρατάει.

Ο Μπέλα φτιάχνει τα χαρτιά της Ρουτ αλλά αρνείται να της τα παραδώσει. Της τονίζει ότι οι άνθρωποι του δεν μπόρεσαν να βρουν ποιοι την κυνηγούσαν καθώς τα κινητά τους ήταν ισχυρά κρυπτογραφημένα. Πριν, ωστόσο, σπάσει το τελευταίο, ήρθε ένα μήνυμα με μία αμοιβή, αν προσέφερε τη Ρουτς ως αντάλλαγμα. Έτσι, πράκτορες του Σαμαρείτη φτάνουν. Αυτό, όμως που δεν υπολόγιζε ο Μπέλα είναι ότι οι πράκτορες αυτοί θα τον σκότωναν. Ο αρχηγός τους, πράκτορας Ζάκαρι, απαιτεί από τη Ρουτ να την πάει στα υπόλοιπα μέλη της ομάδας. Όμως ένα από αυτά φτάνει στο σημείο εκείνη την στιγμή.

Ο Ρις κάνει την εμφάνισή του βοηθώντας τη Ρουτ να τρέψουν τους αντιπάλους σε φυγή. Πριν φύγουν όμως η Ρουτ του ζητάει να κέψει ένα φορτηγό καθώς θα πρέπει να μεταφέρουν 300 κονσόλες PlayStation στο κρησφύτετο για να βοηθήσουν τον Φιντς.

Στο σταθμό ο Φιντς τους λέει ότι απέτυχε να σώσει τη Μηχανή. Κατηγορεί τον εαυτό του που σακάτεψε τη Μηχανή εξ' αρχής αλλά η Ρουτ προτείναι αν φτιάξουν μια εφεδρική πηγή ενέργειας για να συνεχίσει η Μηχανή να λειτουργεί. Όταν ο Φιντς της λέει ότι θα χρειαστούν αποθηκευτικό χώρο και έναν υπερυπολογιστή για να αποσυμπιέσουν τη Μηχανή, ο Ρις του δείχνει τις 300 κονσόλες. Έτσι ξεκινάνε δουλειά.

Το ίδιο βράδυ, ο Σοριάνο πεθαίνει σε ένα νοσοκομείο από έμφραγμα. Αιτία θανάτου ήταν το ιστορικό διαβήτη που αυτός παρουσίαζε.

Ο Ρις, ο Φιντς και η Ρουτ προσπαθούν να συνδέσουν τις κονσόλες. Ο Φιντς τους λέει ότι δεν θα καταφέρουν να την αποσυμπιέσουν όμως η Ρουτ του ζητάει να έχει λίγη πίστη. Ο Φιντς λέει στη Μηχανή ότι αν ατα καταφέρει δεν θα ξανακάνει το ίδιο λάθος. Τότε η Ρουτ του επισημαίνει πως αυτή η νέα έκδοση της Μηχανής θα της αρέσει γιατί θα αποτελεί αντανάκλαση του ίδιου. Του τονίζει επίσης ότι ο Φιντς κρατάει την ιστορία στα χέρια του.

Οι κονσόλες αρχίζουν να υπερθερμαίνονται και ο Ρις φεύγει προσπαθώντας να βρει έναν τρόπο για να ρίξουν τη θερμοκρασία. Έτσι, επιστρέφει με υγρό άζωτο και καταφέρνει να σταθεροποιήσει τις κονσόλες. Ο Φινττς επικοινωνεί με τη Μηχανή και έπειτα από λίγο αυτή ενεργοποιείται.